What will the future bring for us after sunday | Hayatiim - my life in Turkey
What will the future bring for us after sunday
30.10.2015 15.52 22.07.2017 16.23 DAILY LIFE hayatiim hayatiim
Søndag er det valg igjen og det gjør at hodet mitt spinner ett edderkoppnett av tankene mine. Den politiske situasjonen i landet er ustabil og det er ingen som vet sikkert hva som kommer til å skje i kjølvannet av dette valget.
Valget 7 juni endte med at AKP mistet flertallet sitt for første gang siden 2002. De har styrt landet alene med rent flertall siden 2002 men havnet i år på 41 prosent.
De klarte heller ikke danne en koalisjonsregjering med CHP, som ved årets valg fikk 25 prosent av stemmene eller med MHP som fikk 16 prosent av stemmene. Det prokurdiske partiet HDP havnet også over grensen med sine 13 prosent. Helt klart valgets vinner da de hadde en oppgang på 7 prosent fra året før
AKP er rettferdighet og utviklingspartiet.
CHP er sosialdemokratene og det nest største partiet.
MHP er høyrenasjonalistiske.
HDP er det prokurdiske partiet som er en sammensetning av flere kurdiske grupperinger.
Spørsmålet er hva som skjer om AKP får klart flertall og blir sittende med maken alene da det er ingen som helt vet de langsiktige planene til vår president. Denne mannen er ikke en som burde få enda mer utøvende makt.
En koalisjon mellom AKP og CHP ville nok kanskje vært det beste for Tyrkia og det som ville gjort landet litt mer stabilt nå. Men det er også avhengig av at de klarer komme til enighet i blant annet Syria konflikten.
En koalisjon mellom AKP og MHP ser jeg på som lite trolig vil skje da de står veldig fra hverandre.
HDP er jo ett parti som samarbeider nært med PKK som er en terrororganisasjon så jeg vet ikke helt hva jeg tenker om de i dette omvalget. Dette baserer jeg på det jeg vet om underpartiene og hvilke verdier de står for.
Det jeg personlig er mest skeptisk til er om AKP og presidenten skal få rent flertall og bli sittende alene. Nettopp av den grunn at jeg ikke liker presidenten og det er blitt ganske tydelig at han ønsker ett mer islamistisk land. Demokrati er nesten fraværende her nede nå, og det er ingen land i verden som har så mange journalister i fengsel som det Tyrkia har. Det eksisterer ikke en ytringsfrihet her. Og det er en skummel retning Tyrkia er på vei akkurat nå. Fremtiden her er veldig usikker og mye avhenger av søndagen.
Hva skjer om de fortsatt ikke klarer å danne en regjering..
Vil det bli mye demonstrasjoner og opptøyer i etterkant av valget..
Hvordan vil terrorfaren bli når det er krig mot PKK og IS..
Jeg tenker mye over hva jeg ønsker for fremtiden, og det er jo her jeg ønsker å bo. Men det er ikke for en hver pris. Det er avhengig av at Tyrkia vil fortsette å være ett moderne islamsk land som har sterke bånd til vesten. Det avhenger av at det er rolige tilstander her nede, og at jeg føler det er trygt for oss her. Jeg har så langt ikke tenkt at det er utrygt for oss pr i dag med det som har vært av opptøyer for jeg har klart å forstå tankegangen om hvorfor de har oppstått.
Jeg er utrolig nervøs og spent foran søndagen og det tror jeg vi er utrolig mange som er.
Bare håper at tyrkerne tenker smart når de går til valgurnene på søndag..
Denne teksten her har jeg hentet noe informasjon fra, meget bra artikkel om valget. Ellers vil jeg også anbefale å lese bloggen Tyrkisk Politikk som skrives av Morten Myksvoll.